এর ফলে দেশের স্যাটেলাইট টেলিভিশনগুলোর জন্য প্রধানত সুবিধার হবে এই স্যাটেলাইট। বর্তমানে দেশের টেলিভিশন চ্যানেলগুলো সিঙ্গাপুরসহ বিশ্বের বিভিন্ন দেশ থেকে স্যাটেলাইট ভাড়া নিয়ে পরিচালিত হচ্ছে। বাংলাদেশের টেলিভিশন চ্যানেলগুলো এই স্যাটেলাইট ব্যবহার করলে কম খরচে একই সুবিধা পাবে। সেই সঙ্গে অব্যবহূত অংশ নেপাল, ভুটান ও মিয়ানমারের টেলিভিশন চ্যানেলগুলোর কাছে ভাড়া দিয়ে প্রচুর বৈদেশিক মুদ্রাও অর্জন করা যাবে। টেলিভিশন চ্যানেল ছাড়াও ইন্টারনেট সেবাদানকারী প্রতিষ্ঠান, ভি-স্যাট ও বেতারসহ ৪০ ধরনের সেবা পাওয়া যাবে এই স্যাটেলাইটের মাধ্যমে। এ ছাড়া দুর্যোগ পরিস্থিতি মোকাবেলা ও দুর্যোগ ব্যবস্থাপনায় দারুণ কার্যকর ভূমিকা রাখবে এই স্যাটেলাইট। এই উপগ্রহটি থেকে সার্কভুক্ত দেশগুলোর পাশাপাশি বাংলাদেশের আশেপাশের আরো কিছু দেশ সুযোগ নিতে পারবে।